ಜಂಟಲ್ ಮ್ಯಾನ್ ಲುಕ್ ನಲ್ಲಿ ಮಿಂಚಿಯೇ ಬಿಟ್ರು ಡೈನಾಮಿಕ್ ಪ್ರಿನ್ಸ್! ಹೇಗಿದೆ ಗೊತ್ತಾ ಚಿತ್ರದ ಟ್ರೇಲರ್?

ಡೈನಾಮಿಕ್ ಪ್ರಿನ್ಸ್ ಪ್ರಜ್ವಲ್ ದೇವರಾಜ್ ಹಾಗೂ ಬ್ಯೂಟಿಫುಲ್ ನಿಶ್ವಿಕಾ ನಾಯ್ಡು ನಟನೆಯ ಜಂಟಲ್ ಮೆನ್ ಚಿತ್ರದ ಟ್ರೇಲರ್ ರಿಲೀಸ್ ಆಗಿದೆ. ಪವರ್ ಸ್ಟಾರ್ ಪುನೀತ್ ರಾಜ್ ಕುಮಾರ್ ಹಾಗೂ ಆ್ಯಕ್ಷನ್ ಪ್ರಿನ್ಸ್ ಧ್ರುವಾ ಸರ್ಜಾ ಟ್ರೇಲರ್ ಬಿಡುಗಡೆ ಮಾಡಿದ್ದಾರೆ.

ಸಖತ್ ಕ್ಯೂರಿಯಾಸಿಟಿ ಹುಟ್ಟಿಸಿರೋ ಟ್ರೇಲರ್ ನೋಡುಗರನ್ನ ಸೀಟಿನ ತುದಿಗೆ ಕುರಿಸುತ್ತದೆ. ದಿನದ 18 ಗಂಟೆ ನಿದ್ದೆ ಮಾಡೋ ಹೀರೋ. ಉಳಿದ ಆರು ಗಂಟೆಯಲ್ಲಿ ಏನೆಲ್ಲಾ ಮಾಡ್ತಾನೆ. ಜೀವನದೊಟ್ಟಿಗೆ ಹೋರಾಟ, ಆತನ ಕನಸು ನನಸು ಮಾಡಿಕೊಳ್ಳೋದು ಹೀಗೆ ಎಲ್ಲವನನ್ನ ಟ್ರೇಲರ್ ನಲ್ಲಿ ಅದ್ಭುತವಾಗಿ ಮೂಡಿ ಬಂದಿದೆ.

ಕುಟುಂಬಕ್ಕಾಗಿ, ಪ್ರೀತಿಗಾಗಿ, ಅನ್ಯಾಯದ ವಿರುದ್ಧ ಹೋರಾಡೋ ನಾಯಕನಾಗಿ ಡೈನಾಮಿಕ್ ಪ್ರಿನ್ಸ್ ಮಿಂಚಿದ್ದಾರೆ. ಇನ್ನು, ನಿಶ್ವಿಕಾ ನಾಯ್ಡು ಮುದ್ದು ಮುದ್ದಾಗಿ ಕಾಣಿಸಿಕೊಂಡಿದ್ದು, ನೋಡುಗರನ್ನ ಅಟ್ರ್ಯಾಕ್ ಮಾಡ್ತಾರೆ. ಇವೆಲ್ಲದರ ಜೊತೆಗೆ ಸಂಚಾರಿ ವಿಜಯ್ ಖಡಕ್ ಪೊಲೀಸ್ ಆಫೀಸರ್ ಲುಕ್‍ನಲ್ಲಿ ಮಿಂಚಿದ್ದಾರೆ.

ಅಂದಹಾಗೇ ಜಂಟಲ್ ಮೆನ್ ಚಿತ್ರಕ್ಕೆ ಜಡೇಶ್ ಕುಮಾರ್ ಹಂಪಿ ಆ್ಯಕ್ಷನ್ ಕಟ್ ಹೇಳಿದ್ದು, ಗುರುದೇಶ ಪಾಂಡೇ ನಿರ್ಮಾಣ ಮಾಡಿದ್ದಾರೆ.